
	Auditoriaus išvada

	dėl biudžetinės įstaigos birštono tvarkymo tarnybos finansinės-ūkinės veiklos už 2012 metus

	


2013 m. sausio  31 d. Nr. 3-4
                Vadovaudamasi Vietos savivaldos įstatymu bei vykdydama kontrolės ir audito tarnybos 2012 metų veiklos planą, atlikau BĮ Birštono miesto tvarkymo tarnybos (toliau-Įstaiga) 2012 metų biudžeto vykdymo ataskaitų rinkinio, kurį sudarė biudžeto išlaidų sąmatų vykdymo 2012-12-31 d. ataskaitos (forma Nr. 2), mokėtinų ir gautinų sumų 2012-12-31 d. ataskaitos (forma Nr. 4), įmokų į biudžetą, skiriamų specialiosioms programoms finansuoti, 2012-12-31 d. ataskaita (forma Nr. 1) ir kitos ataskaitos, savivaldybės lėšų ir turto valdymo, naudojimo ir disponavimo jais teisėtumą ir jų naudojimą įstatymo nustatytiems tikslams, vertinimą.
              Už šių  biudžeto vykdymo ataskaitų rinkinio ir kitų ataskaitų parengimą ir teisingą pateikimą savivaldybės lėšų ir turto valdymo, naudojimo ir disponavimo jais teisėtumą ir jų naudojimą įstatymų nustatytiems tikslams, pagal Lietuvos Respublikoje galiojančius teisės aktus, reglamentuojančius buhalterinę apskaitą ir finansinių ataskaitų sudarymą bei Viešojo sektoriaus apskaitos ir finansinės atskaitomybės standartus ir parengtas rekomendacijas yra atsakinga Įstaigos vadovybė. Įstaigos vadovybės atsakomybė apima vidaus kontrolės sistemos, kuri užtikrintų, kad finansinės ataskaitos būtų parengtos ir teisingai pateiktos be reikšmingų informacijos neatitikimų dėl apgaulės ar dėl klaidos, sukūrimą, įdiegimą ir palaikymą. Įstaigos vadovybė taip pat atsakinga už tinkamos apskaitos politikos parinkimą ir taikymą bei apskaitinių įvertinimą, kurie yra pagrįsti esamomis aplinkybėmis, atlikimą.

               Kontrolierės pareiga, remiantis atliktu auditu, pareikšti savo nuomonę dėl biudžeto vykdymo ataskaitų rinkinio ir kitų ataskaitų duomenų bei savivaldybės lėšų ir turto valdymo ir disponavimo jais teisėtumo ir jų naudojimo įstatymų nustatytiems tikslams. Auditas atliktas vadovaujantis Tarptautiniais audito standartais. Šie standartai reikalauja, kad laikantis profesinės etikos reikalavimų auditą planuotume ir atliktume taip, kad gautume pakankamą užtikrinimą dėl biudžeto vykdymo ataskaitų rinkinio ir kitų ataskaitų duomenų tinkamo ir teisingo pateikimo, savivaldybės lėšų ir turto valdymo, naudojimo ir disponavimo jais teisėtumo ir jų naudojimo įstastymų nustatytiems tikslams. 
                 Audito metu buvo atliktos ataskaitų sumas ir atskleidimus pagrindžiančių įrodymų procedūros. Pasirinktos procedūros priklauso nuo auditoriaus profesinio sprendimo, įskaitant finansinių ataskaitų reikšmingo iškraipymo rizikos dėl apgaulės ar dėl klaidos, įvertinimą. Įvertindamas šią riziką, auditorius atsižvelgia į įstaigos vidaus kontrolės sistemą, kuri yra svarbi įstaigos biudžeto vykdymo ir kitų ataskaitų sudarymui ir teisingam jų pateikimui, kad galėtų parinkti esamomis aplinkybėmis tinkamas audito procedūras, bet ne tam, kad pareikštų nuomonę apie įstaigos vidaus kontrolės sistemos veiksmingumą. Audito metu taip pat buvo įvertintas taikytos  apskaitos politikos tinkamumas bei vadovybės atliktų apskaitinių  įvertinimų pagrįstumas ir bendras biudžeto vykdymo ir kitų ataskaitų parengimas ir pateikimas.
                Audito metu įsitikinta, kad gauti audito įrodymai yra pakankami ir tinkami, nuomonei pareikšti. 
              Kontrolierės nuomone, biudžeto ataskaitų rinkinys ir kitos ataskaitos visais reikšmingais atžvilgiais parengtos ir pateiktos pagal Lietuvos Respublikos teisės aktus, reglamentuojančius šių ataskaitų sudarymą. Įstaiga 2012 metais savivaldybės lėšas ir turtą valdė, naudojo, disponavo jais teisėtai ir naudojo įstatymų nustatytiems tikslams. Apie audito metu nustatytus ir audito ataskaitoje paminėtus dalykus, kurie neturėjo reikšmingos įtakos ataskaitų sudarymui, atkreiptas Įstaigos vadovybės dėmesys.
            Audito išvada pateikiama kartu su audito ataskaita.
Savivaldybės kontrolierė                                                                               Zita Pranckevičienė

